През 2014 година роботи Atlas, програмирани от шест различни отбора, ще се състезават в DARPA Robotics Challenge, за да бъдат проверени способностите на робота да изпълнява различни задачи, включително да се качва и слиза от превозно средство и да го управлява, да отваря врати и да използва електроуреди. Множество други роботи също ще участват. Идеята за това състезание произлиза от Аварията на АЕЦ Фукушима I и предоставя награда от 2 милиона долара на отбор, който победи.